siscakaytto
SISCAN TULOKSET / Sisca's results
Robur-sprint, 8.-9.1.2011, Toivakka, Sp4, 2 x 6km
Alma Karelia Challenge kärrykisat, 13.11.2010, DS2, 1 x 3 km
Jämin kärrykisat, 16.-17.10.2010, DS2, 1 x 4,4 km
Ohkolan kärrykisat, 2.10.2010, DS2, 1 x 4,1 km
Kuopion kärrykisat, 26,9.2010, DS2, 1 x 5 km
Jämin kärrykisat, 22.5.2010, 2R, 1 x 3,3 km
Janakkalan kärrykisat, 13.5.2010, 2R, 1 x 4,7 km
Ohkolan kärrykisat, 8.5.2010, 2R, 2 x 4,1 km
Alman Talvipäivät 26.2.-28.2.2010: Valjakkohiihtokisa & Kuormanveto
Pihtiputaan KVK, 20. ja 21.2.2010:
Aika Kilpailu ja matka Tiimi Kuski / ohjaaja Sijoitus / tulos
19.9.2009 Janakkala 1R
1 x 4,7km Sisca Virve Kaivola mal 1.
15.3.2009 Aarnivalakiat
1 x 11km Sisca, Romppu, Wicca Marko Vesterinen 2. / REK1
7.3.2009 Alman Talvipäivät 2S
1 x 16,15km Sisca & Romppu Marko Vesterinen 1.
14.2.2009 Eastpoint Open SOC 6LD 1 x 100km Sisca, Romppu, Wicca & Nicki Marko Vesterinen 1.
31.1.2009 Ylämaa KVK Sisca Marko Vesterinen KVK0
23.-24.1..2009 Jongunverran ajot 6MD
2 x 40km Sisca, Romppu, Wicca & Nicki Marko Vesterinen 2. / REK1
Janakkala 19.9.2009 1R, 1x 4,7km: Valitettava välikohtaus radalla poukkoilleen irtokoiran kanssa ja turhankin kaunis syyspäivä hidastivat melkoisesti menoa mutta jostainhan sitä on aloitettava. Tällä kertaa aloitus oli tällainen. Sijoitus malamuuttien ensimmäinen ja koko luokan 3.
Kiimingin Aarnivalakiat 15.3.2009 1 x 11km, REK-koe: Siscan kausi loppuikin sitten tähän loukkaantumisen vuoksi. Tuloksena kuitenkin erinomainen REK1-tulos. Kuskina totutusti Marko.
Alman Talvipäivät 7.3.2009 1 x 16,15km: Siscan ja Rompun ensimmäinen 2k-luokan kisa tänä vuonna ja tulos oli erinomainen; kisan voitto liki 6min ero kakkoseksi tulleeseen. Kuskina jälleen Marko.
Eastpoint Open SOC 14.2.2009 6LD 1 x 100km: Tiimin ensimmäinen pitkän matkan kisa, jonne Vesterisen Marko lähti uurastamaan koirien fiiliksen mukaan ja tavoitteena selvitä maaliin. Tuloksena kuitenkin hyvä aika 9:40,17 eli keskituntinopeus taukoineen yli 10km/h. Muita muuttivaljakoita ei kisassa ollut.
Ylämaan KVK-koe, 31.1.2009: Ensimmäinen yritys KVK-radalla päättyi jääräpäisyyskohtaukseen. Tulosta syntyy varmasti, kunhan herneet löytävät toisensa... : )
Jongunverran ajot, Lieksa, 23.-24.1.2009, 2 x 40 km, 6MD, Rekikoirien kilpailukoe: Sisca osallistui tähän elämänsä kolmanteen keskipitkän matkan kisaan yhdessä Rompun, Wican ja Nickin kanssa. Tuloksena REK1-tulos ja jalaksilla oli jälleen kerran jäätymässä Vesterisen Marko.
Sisca sijoittui näillä tuloksilla Paras Rekikoira 2008-kilpailussa toiseksi Rompun jälkeen.
8.-9.11.2008 Koskenpää 4R 2 x 5km Sisca, Romppu, Wicca & Nicki Marko Vesterinen 2. / REK1
5.10.2008 Rovaniemi 2R 1 x 4,4km Sisca & Romppu Marko Vesterinen 1.
5.10.2008 Jämi 2R-SM 1 x 4,4km Sisca & Romppu Marko Vesterinen 1.
25.5.2008 Rokua 2R 1 x 3,1km Sisca & Romppu Anne Arvola 1.
4.5.2008 Tammela canicross 14km Sisca Teemu Kaivola 2.
3.5.2008 Janakkala 2R 1 x 2,2km Sisca & Romppu Anne Arvola 1.
16.3.2008 Kiiminki 4S 1 x 10,6km Sisca & Wicca Anne Arvola 3. / REK2
7.-9.3.2008 WSA MM-kisat 2S 3 x 5km
Åsarna, Ruotsi Sisca & Romppu Marko Vesterinen 1.
22.-24.2.2008 Talvipäivät 15km + 9km Sisca, Romppu (& Wicca) Marko Vesterinen 1.
15.-17.2.2008 SOC, Kiiruna 4S 3 x 5km Sisca, Romppu, Wicca Marko Vesterinen 1.
10.2.2008 Udeliuksen urat 1 x 8km Sisca, Romppu & Wicca Anne Arvola 1. / REK1
3.2.2008 Kasari 1 x 12km Sisca, Romppu & Wicca Marko Vesterinen 1. / REK1
Koskenpää 8.-9.11.2008 2 x 5km / 4R, rekikoirien kilpailukoe: Nämä ensimmäiset sulalla maalla ajetut REK-kokeet olivat melkoista kurassa rypemistä. Paras terä oli kaikista kadoksissa ja Sisca ja sen seurana juosseet Romppu ja Nicki ennättivät Markon käskyttämänä kisan kakkossijalle. Kilpailukokeesta kuitenkin tulos REK1.
Rovaniemi 5.10.2008, 1 x 4,4km / 2R: Vauhti ei ollut ihan parhaimmillaan näissä pohjoisessa ajetuissa kisoissa, mutta siitä huolimatta sijoitus malamuuttien ensimmäinen. Tiimikaverina jälleen Romppu ja kuskina Marko.
Jämi 27.9.2008, 1 x 4,4km / 2R: Siscan syksyn kisakausi alkoi heti SM-kisoilla. Ronyan kanssa juostussa kisassa vauhti riitti malamuuttien ykkössijaan. Kuskina jälleen Marko.
Rokua 25.5.2008, 1 x 3,1km / 2R: Sisca ja Romppu osallistuivat tähänkin kisaan Anne A:n kanssa ja tiimin vauhti oli muille malamuuttivaljakoille liikaa; tuloksena malamuuttien ensimmäinen ja koko kisan 6. sija.
Tammela 4.5.2008, 1 x 14km: Tammelan koirajuoksukisa on melkoinen maratonmatka verrattuna muihin juoksukisoihin ja kevään yllättävät kelit tuovat aina oman lisänsä jännitykseen. Sisca juoksi matkan täydessä talviturkissa ja liki 20 asteen lämmössä yhdessä Teemun kanssa ja se olikin maalissa aika sippi. Tuloksena kuitenkin malamuuttien toinen ja koko kisan 6. sija.
Janakkala 3.5.2008, 1 x 2,2km / 2R: Malamuuttien kevään ensimmäiset sulan maan kisat olivat kaatua turhan korkeisiin lämpötiloihin ja järjestäjät joutuivat lyhentämään matkaa. Anne A. ajoi Siscalla ja Rompulla kovan ajan ja sijoittui kisassa 5. Muita malamuutteja ei paikalle valitettavasti ilmaantunut.
Kiiminki, 16.3.2008, 1 x 10,6 km: Sisca osallistui tähän kokeeseen poikkeuksellisesti Wican ja Anne A:n kanssa ja saavutuksena hieno REK2-tulos. Kokeessa kovinta vauhtia pitivät ALMAn edustuskuskit Mikko ja Ville.
WSA WC, Åsarna, Ruotsi 7.-9.3.2008, 2k-luokka, 3 x 5 km: Kauden päätavoite, puhdasrotuisten arktisten rekikoirien maailmanmestaruuskisat olivat Ronyan, Siscan ja Markon suvereenia näytöstä! Loistava kuski, erinomaiset koirat ja tuloksena MAAILMANMESTARUUS!!!
ALMAn talvipäivät, Nurmes, Hyvärilä 22.-24.2.2008: Sisca osallistui Talvipäivillä perjantaina yhdistetyn (15 km + 9 km) ensimmäiselle osuudelle yhdessä Ronyan ja Wican kanssa ja jatkoi lauantaina lyhyelle matkalle Ronyan seurana. Voittoon tämän tiimin saatteli jälleen kerran Vesterisen Marko.
SOC, Kiiruna, Ruotsi 15.-17.2.2008, 3 x 5 km: Marko oli helppo yllyttää mukaan Ruotsiin Pohjoismaiden mestaruuskisoihin yhdessä Siscan, Ronyan ja Wican kanssa osana Suomen maajoukkuetta. Muiden malamuuttitiimien puuttuessa valjakko kävi häpsimässä uralla parit siperialaiskuskit ja aiheutti ansaittua ihmetystä tuloksillaan.
Udeliuksen Urat, 10.2.2008, 1 x 8 km, rekikoirien kilpailukoe: Tämän kauden ensimmäinen kolmella koiralla ajettu kisa, kuskina poikkeuksellisesti Arvolan Anne. Siscan seurana kisan nopeimman malamuuttiajan juoksivat Romppu ja ensimmäisen REK1-tuloksensa saanut Wicca.
Kasarin Salpasäpinät, 3.2.2008, 1 x 12 km, rekikoirien kilpailukoe: Kauden aloitus siirtyi viikolla kennelyskän takia ja pakollinen tauko painoi hieman tassuissa, mutta siitä huolimatta Sisca pinkoi radan hyvää vauhtia yhdessä Rompun kanssa ja tuloksena oli malamuuttien kovin aika ja muuttien ainoa REK1-tulos. Kuskina jälleen kerran Vesterisen Marko.
Agility, epävirallinen, Jylli 28.7.2007, Mölli-luokka: Siscan ensimmäinen julkinen esiintyminen agilityradalla sujui aika leikkisissä tunnelmissa. Tulos mölliluokasta 35 ratavirhettä... Sijoitus 11 / 14.
C-lonkan takia Sisca jatkaa varakoirana eli se ei tule jatkossakaan osallistumaan kisoihin muuta kuin omaksi ja yleisön iloksi.. : )
Ohkola Off Snow, Mäntsälä, 19.5.2007, 2 x 4,4 km: Sisca osallistui kisaan yhdessä Ronyan kanssa; kuskina jälleen Vesterisen Marko. Tiimi jatkoi siitä mihin ne talvikauden lopettivat eli olivat malamuuttivaljakoiden nopeimmat molemmilla kierroksilla; kokonaiskisassa tuloksena oli 3. sija. Keskituntinopeus oli hurja 22,5 km/h!
Karelia Charm, Nurmes, 24.-25.3.2007, 2 x 11,3 km, 4-koiran lk, rekikoirien SM-kilpailukoe: Sisca ja Ronya olivat tämänkin kisan lainassa Vesterisen Markolla ja tuloksena oli malamuuttivaljakoiden nopeimmat ajat molempina päivinä; lopputuloksissa ero seuraavaan oli hurjat 6 min... Suuret kiitokset Markolle uusista REK1-tuloksista! Keskituntinopeus oli reilu 15 km/h.
Ja jälkikäteen lisätty päivitys: Koirat ansaitsivat tuloksestaan lopulta myös viralliset tittelit SM-REK4-07
ALMAn talvipäivät, Rautavaara 2.3.2007, 18,5 km, 4-koiran lk: Sisca juoksi tämän kisan yhdessä Ronyan kanssa, tosin lainakuskin käskyttämänä. Vesterisen Marko teki hienoa työtä ja toi parivaljakon maaliin ylivoimaisina voittajina. Uralla oli rankka, hidas pätkä, joka ajettiin kahteen kertaan ja tästä syystä keskituntinopeus jäi n. 11 km/h tuntumaan.
Jämin Jäynä, Jylli 25.2.2007, 3-koiran lk, rekikoirien kilpailukoe, 6,5 km: Sisca saavutti neljännen REK1-tuloksensa juostuaan Jämillä 6,5 km radan yhdessä Ronyan kanssa malamuuttivaljakoista (yht. 4) vauhdikkaimmin. Poikkeuksellisesti Virve toimi tällä kertaa kuskina. Keskituntinopeus oli n. 14,9 km/h.
Rautavaara, Valjakkoajon SM-Sprint, 17.-18.2.2007, 4-k-luokka, 9 km: Sisca juoksi molempina päivinä kärjessä yhdessä Ronyan kanssa Savun ollessa pyöräkoirana. Lauantaina ura oli nollan tuntumassa olleesta lämpötilasta ja uudesta lumesta johtuen raskas, mutta sunnuntaina pohja oli parempi. Koirat olivat kuitenkin lauantain rämpimisestä sen verran väsyneitä, että sunnuntain aika oli melkein minuuttia huonompi. Lopputulos oli kuitenkin hyvä: puhdasrotuisten valjakoiden kakkossija ja malamuuttivaljakoiden voitto. Keskituntinopeus oli 13,0 km/h.
Sisca sijoittui näillä vuoden 2006 tuloksilla ALMA-yhdistyksen Paras Harrastusmalamuutti-kilpailussa kuudenneksi ja Paras Rekikoira-kisassa kolmanneksi (heti meidän Savun ja Amin jälkeen...).
Jämi, kärryajon SM-kisa, 7.10.2006, 4,4 km, 4k-luokka: Keli oli sateinen mutta viileä joten koirilla oli intoa juosta. Kärjessä juoksivat Sisca & Ronya ja pyöräkoirina olivat Ami & Savu. Keskituntinopeus nousi tutulla radalla hieman yli 22 km/h. Sijoitus oli risteytyskoiria ja alaskanhuskyjä vilisevässä kisassa 7.
Jämin pentupäivät / Virallinen kärrykisa, 10.6.2006, 4,4 km, 4k-luokka: Keskituntinopeus tällä 4,4 km radalla nousi n. 19,8 km/h lämpöisestä säästä huolimatta. Vähäinen osallistujamäärä takasi hyvän sijoituksen... : )
ALMAn talvipäivät, Rautavaara 10.-12.3.2006, 10 km, 4-koiran lk: Talvipäivillä oli tarkoitus ajaa 27 km kisa, mutta Metsähallituksen metsäkone kuskeineen oli asiasta toista mieltä. Onneksi edes 10 km lenkki säästyi tuholta.. Sisca juoksi kisan yhdessä Amin, Savun ja Ronyan kanssa ja tuloksena oli luokkavoitto ajalla 35.04 (keskituntinopeus 17,1 km/h).
Ohkolan ajot, 25.2.2006, 2 x 6,5 km (samana päivänä), 4-koiran lk: Tämä oli meidän tiimin ensimmäinen neljällä koiralla ajettu kisa. Ura oli raskas ja vauhti sen mukaista (keskituntinopeus vain 15,2 km/h), mutta koirat toimivat kisassa kuitenkin lupaavasti. Lopullinen sijoitus oli neljänneksi viimeinen.
Valkeakoski 18.-19.2.2006, 2 x 7,5 km, 4-k-luokka: Perinteinen Valkeakosken kisa oli ihan yhtä rankka kuin aikaisempinakin vuosina ja Korkeakankaan hiihtokeskus laskettelurinteineen luo mielenkiintoiset puitteet... Vauhti oli lauantaina kovasta urasta johtuen huomattavasti parempi kuin sunnuntaina ja lauantain keskituntinopeus nousi niinkin kovaksi kuin 21,7 km/h. Mukana olivat Siscan lisäksi Ami ja Savu. Lopullinen sijoitus oli 9. (10 osallistujaa).
Frank's Pro Gold 2006 SM, Jämi 11.-12.2.2006, 2 x 31,2 km, 4-k-luokka: Jämin maastoihin tehty ura oli lauantaina upeassa kunnossa ja keli mahtava. Sunnuntaina lämpötila nousi lähemmäs nollaa ja rata oli paikoitellen pehmennyt mutta pojilla vauhti senkuin kasvoi. Sisca juoksi yhdessä Amin kanssa malamuuttien nopeimman ajan ja sai uuden REK1-tuloksen. Lopullinen aika oli 4:49:23 ja keskituntinopeus 13 km/h.
Jongunverran ajot, Lieksa, 28.1.2006, 1 x 43 km, 4-koiran lk, Rekikoirien kilpailukoe: Tämä oli ensimmäinen kolmella koiralla ajettu valjakkokisa ja tämän kisakauden aloitus. Kaikenlaisia mokia tuli tehtyä jo ennen starttia mutta tulos oli silti hyvä: Sisca saavutti toisen REK1-tuloksensa joten sen molemmat tulokset ovat nyt keskipitkältä matkalta. Keskituntinopeus tällä raskaalla radalla oli 12 km / h ja aika 3 h 35 min.
Kärryajo, Pajulahti Off Snow, 29.-30.10.2005, 2 x 4,5 km: Pajulahden urheiluopiston maisemissa kisatut ensimmäiset sulan maan koirapyöräily- ja kärrykisat olivat ALMAn järjestämät ja porukkaa oli SM-titteleitä metsästämässä ihan mukavasti. Tapahtumasta oli tulla ensimmäinen liiallisen lumentulon takia peruttu vetokisa, mutta aikataulun venyttäminen ja lauantain upea auringonpaiste mahdollistivat kisan ajamisen. Sisca osallistui 4-koiran kärryluokkaan yhdessä Amin ja Savun sekä poikkeuksellisesti Virven kanssa. Tämä oli Siscan ensimmäinen kisa yksin kärjessä ja vaikka sijoitus ei päätä huimannut, maaliin selvittiin; Mäestä huolimatta! Keskituntinopeus oli lauantaina 16,9 km / h ja sunnuntaina hieman vähemmän matkalla tehdyistä ohitusharjoituksista johtuen.
Canicross, Kangasala, 15.10.2005, SM-kisa: Teemu valitsi Siscan vetokaveriksi koirajuoksu-Cupin päätöskisaan SM-kisoihin Kangasalle. Sijoitus ei Suomen huippujen joukossa ollut kummoinen (18.) mutta mukana sinnittely takasi kokonaiskilpailun toisen sijan.
Koirapyöräily, Jämi, 9.10.2005: Sisca osallistui tähän epäviralliseen koirapyöräilyluokkaan yhdessä Savun ja Teemun kanssa. Tuloksena oli kisan toinen sija.
Canicross, Kalajoki, 24.9.2005: Sisca ja Teemu kävivät testaamassa Kalajoen hiihtokeskuksen pururadan Motivaattori-Cupin 4. osakilpailussa. Vauhti ei tällä kertaa riittänyt palkintosijoille, mutta kokonaispistetilanteen kärkisijan säilymisen sen takasi...
Canicross, Isokyrö, 10.9.2005: Siscan ensimmäinen yksilösuoritus ja heti palkintopallille! Teemu ja Sisca saavuttivat toisen sijan koirajuoksukisoissa Vaasan seutuvilla. Ja taas tuli todistettua, että vauhti tappaa, ei matka... Motivaattori-Cupin kokonaistilanne näyttää kahden osakilpailun jälkeen ihan hyvältä...
NÄYTTELY: Tuusula 2.7.2005, Rony Doedijns, Alankomaat: Very nice type. Square in outline.It is so pity his mouth is not correct but has good expression, small ears, Very good front and feet, correct rear angulation. Good tail set & body. Sound movements. Very well presented. AVO EH / 2
ALMAn talvipäivät, Rautavaara 18.-20.2.2005, 30 km (painojen kanssa) + 18 km, 4-koiran lk: Rautavaaran upeat maisemat tulivat tänä vuonna viimein Siscallekin tutuiksi, kun se yhdessä Amin kanssa osallistui kaksipäiväiseen valjakkokisaan. Poikien vauhti oli molempina päivinä omaa luokkaansa ja sijoitus oli lauantainakin 18 km:lla ensimmäinen, vaikka osa valjakoista osallistui kisaan vain toisena päivänä. Kuormanvetokisaan ei Siscalla ikä vielä riittänyt.
Ohkolan ajot, 12.2.2005, 2 x 6,5 km (samana päivänä), 4-koiran lk: Kilpailupaikka oli upea, olosuhteet erinomaiset ja ura kuin lentokenttä. Vauhtikin oli Siscalla ja Amilla sen mukaista: Keskituntinopeudeksi tuli tässä hieman normaalista poikkeavassa kisassa (lenkki ajettiin samana päivänä kaksi kertaa peräkkäin eikä kertaalleen kahtena peräkkäisenä päivänä) ensimmäiselle kierrokselle huimat 19,1 km/h! Varmaankin yksi kovimmista malamuuteilla Suomessa koskaan virallisissa kisoissa ajetuista keskituntinopeuksista... Kisassa jopa kaksi siperianhuskyvaljakkoakin jäi taakse eli sijoitus oli lopulta 16/18. Muita malamuuttivaljakoita ei valitettavasti ollut mukana.
Valkeakosken SM-valjakkokilpailu, 5.-6.2.2005, 2 x 7,5 km, 4-koiran lk: Muita malamuuttivaljakoita ei ollut tänäkään vuonna paikalla, joten sijoitus oli jo etukäteen selvillä. Korkeakankaan laskettelurinne oli yhtä jyrkkä ja nousu sen huipulle yhtä pitkä kuin vuosi sitten, mutta keskituntinopeus nousi kuitenkin niinkin kovaksi (malamuuteille) kuin 16,8 km/h.
Jongunverran ajot, Lieksa, 22.-23.1.2005, 2 x 46 km, 4-koiran lk, Rekikoirien kilpailukoe: Tämän kisan tavoitteeksi asetettiin hengissä läpi selviäminen. Jo pelkästään kisapaikalle pääseminen oli muodostua ylivoimaiseksi lastenhoito-ongelmien vuoksi, mutta asiat saatiin järjestettyä viime tipassa. Kilpailun ensimmäisenä päivänä Teemu ja Mikko tulivat maaliin ihan peräkkäin, vain muutaman sekunnin erolla. Toisena kilpailupäivänä Ami ja Sisca vasta lämpenivät hommalle ja intoutuivat vauhtiin, joka oli muille hieman liikaa; tuloksena 4-k luokan 3. sija ja malamuuttivaljakoiden 1! Tässä lopulliset 4-k luokan tulokset: 1. Joonas Männikkö (sh-valjakko) 2. Katariina Salo (seka-valjakko) 3. Teemu (Ami & Sisca) 7:53:00 REK1 4. Mikko (Kodiak & Kobuk & Ellu) 8:07:00 REK1 5. Terhi (Ruufus & Otto & Agnes & Emma) 8:21:03 REK1 6. Marko (Alma & Petrus) 8:32:40 REK2 7. Panu (Dave & Roki) 10:00:23 REK3 8. Jokke (Nuorisojaosto = Pituk & Nana & Sikku) 10:34:11 REK0. Amin ja Siscan lopullinen keskituntinopeus oli 11,67 km / h.
NÄYTTELY: Hyvinkää 26.9.2004, Ann Mariah Cook, USA, malamuuttien erikoisnäyttely: Eyes too light. Undershot bite. Skull lighty bomed. Back lenght slighty short. ? square. Moving wide in front. JUN EH
Jämi, pentupäivät 22.5.2004: Ensimmäinen kolmella koiralla ajettu "kisa". Osallistujakaarti oli melkoisen sekalaista joukkoa, mutta ei meidän tiimimme viimeiseksi jäänyt. Kaikesta hulinasta huolimatta valjakko toimi loistavasti!